作者：刘将孙
词牌/韵律：摸鱼儿

paragraphs: 又匆匆、一番元夕，无灯更愁风雨。
人间天上无归梦，惟有春来春去。
愁不语。
漫泪湿香绡，□草人何许。
百年胜处。
还更有琉璃，春棚月架，万眼蝶罗否。
风流事，孤负后来儿女。
可怜薄命三五。
千金无买吴呆处，更说龙飞凤舞。
今又古。
便剩有才情，无分登楼赋。
春醪独抚。
也难觅阿瞒，肯容狂客，醉里试歌舞。